Publication: Magyar Közlöny
Issue: MK-2011-11 (Year: 2011, Number: 11)
Era: contemporary
Section: az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 2. §-a szerinti
Paragraph Index: 241

az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 2. §-a szerinti hitelesítés céljából. Az aláírásgyûjtõ íven a következõ szerepelt: „Egyetért-e Ön azzal, hogy „bedõlt” ingatlanfedezetû hitelek esetében a fedezetül szolgáló ingatlan(ok)ra az államnak vagy az illetékes önkormányzatnak legyen elõvásárlási joga?” Az Országos Választási Bizottság megállapítja, hogy a kezdeményezõk által megfogalmazott kérdés nem egyértelmû. A kezdeményezésben foglalt kérdés nem felel meg az Nsztv. 17. §-ban foglalt egyértelmûség követelményének. Az Országos Választási Bizottság álláspontja szerint az aláírásgyûjtõ ív mintapéldányán szereplõ kezdeményezés megfogalmazása megtévesztõ a választópolgárok számára. A Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 28/D. §-a szerint az országos népi kezdeményezés arra irányul, hogy az Országgyûlés a hatáskörébe tartozó kérdést tûzze napirendjére. A beadványozó által feltett kezdeményezés azonban konkrét jogalkotásra irányul, nem napirendre tûzésre. Így a kezdeményezés megfogalmazása a választópolgár számára azt a téves látszatot kelti, mintha az aláírásgyûjtés alkalmával népszavazási kezdeményezést támogatna. Az Országos Választási Bizottság megállapítja továbbá, hogy a népi kezdeményezés tárgyát képezõ kérdés sem a választópolgár, sem a jogalkotó számára nem egyértelmû, mivel nem állapítható meg, hogy beadványozó mit ért a „bedõlt” kifejezés alatt. A kérdés megfogalmazásából nem derül ki, hogy a hitelszerzõdésekkel kapcsolatos mely idõpontban, milyen esemény bekövetkezésének esetére vonatkozik a kezdeményezés. Az Országos Választási Bizottság – az Nsztv. 18. § b) pontja alapján, mivel a kérdés megfogalmazása nem felel meg a törvényben foglalt követelményeknek – az aláírásgyûjtõ ív mintapéldányának hitelesítését megtagadja. II. A határozat az Alkotmány 28/D. §-án, az Nsztv. 2. §-án, 17. §-án, a 18. § b) pontján, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Bordás Vilmos s. k., az Országos Választási Bizottság elnöke

Source: https://magyarkozlony.hu/hivatalos-lapok/246f5025dc87d7e133b63f72db029fbf73cacd45/dokumentumok/f9436913a9cc1cae5dd1e295e990106b6786dc55/letoltes